Шумпетер  өсөн төп мәсьәләләрҙең береһе — капитализм  ниндәй ысул менән даими рәүештә иҫкергән элеметтарҙы  бөтөрә  һәм иҡтисади структураһын яңырта  ала. Иҡтисади  системаның башланғыс хәле булып   тигеҙләнеш хәле тора. Үҫеш  сығанағы   булып эске процестар хеҙмәт итә. Производство ресурстарының яңы  комбинациялары   инновациялар индереүгә килтерә.  Тигеҙлек   эшҡыуар-новаторҙың .эш-хәлдәре менән боҙола. Ул инновацияларҙы индереү өсөн  «иҫке» компанияларҙан  һәм фирмаларҙан кредит ала. Инвенстициялар  яңы өлкәләргә йүнәлтелә,  аҡрынлап  яңы ҡатнашыусылар йәлеп ителә. Тупланыу даими һәм   өҙлөкһөҙ процесс  була алмай. Киреһенсә,  Шумпетерға ярашлы, үҫеш процесы һикерешле  барлыҡҡа килә, сөнки  ул яңы техник яңылыҡтарҙы  һәм яңы инвестиция проекттарын үҙләштереү менән   билдәләнә.